CBS Sports, Turner Sports og NFL Network var AAFs kringkastingspartnere for 2019-sesongen. Avtalen med CBS Sports ble annonsert sammen med ligaen, mens avtalene med Turner Sports og NFL Network ble annonsert mindre enn to uker før sesongstart. CBS Sports sendte de to første kampene (9. februar) regionalt via CBS sitt kringkastingsnettverk, og skulle sende mesterskapskampen nasjonalt på samme nettverk. CBS la senere til en Conference Championship-kamp den 21. april, og en regular season-kamp i uke 10, som førte til at nettverket totalt skulle sende fem AAF-kamper i 2019. CBS Sports Network sendte en kamp i uken gjennom hele regular season på søndag ettermiddag. Kontrakten med Turner Sports inkluderte en kamp i regular season (16. februar) samt en av Conference Championship-kampene, som skulle sendes på TNT, samt en kamp på lørdag ettermiddag hver uke som ble sendt på Bleacher Report sin strømmetjeneste, B/R Live. Nettverket hadde muligheten til å flytte kamper til TNT - TNT plukket opp tre ekstra lørdagskamper midt i sesongen fra B/R Live. B/R Live la til en ekstra søndagskamp i uke 9 fra CBS Sport Network ettersom CBS sender lørdagskampen. I uke 10 skulle B/R Live sende den eneste kampen i sesongen som skulle spilles på en fredag, da det kun var satt opp én lørdagskamp den uken. De gjenværende kampene ble sendt direkte på NFL Network, en kamp lørdag kveld og en kamp søndag kveld hver uke.